സുധാകരന് കണക്കുകൂട്ടിയത് എംപിമാരോട് ചര്ച്ച ചെയ്ത് ധാരണയുണ്ടാക്കി തിരുവനന്തപുരത്തേക്ക് മടങ്ങാന് ഉമ്മന് ചാണ്ടിക്കും ചെന്നിത്തലയ്ക്കും നല്കിയ വാക്ക് നടക്കാതെ പോയത് കെസിവിഡി ഇടപെടലില് പാലക്കാട്ടെ ചൊല്ലി പ്രതിപക്ഷ നേതാവും കെപിസിസി അധ്യക്ഷനും തമ്മില് വാക്ക് പോര് ഡല്ഹിയിലെ ഗ്രൂപ്പ് കളിയില് സുധാകരനും അതൃപ്തി കോണ്ഗ്രസ് പുനഃസംഘടന പ്രതിസന്ധിയിലേക്കോ? തിരുവനന്തപുരം: കോണ്ഗ്രസില് പുനഃസംഘടനാ ചര്ച്ചകള് നടക്കുകയാണ്. കെപിസിസി അധ്യക്ഷന് കെ സുധാകരന്റെ നേതൃത്വത്തിലാണ് ചര്ച്ചകള്. മുതിര്ന്ന നേതാക്കളായ ഉമ്മന് ചാണ്ടിയോടും രമേശ് ചെന്നിത്തലയോടും പോലും കുടിയാലോചിക്കാതെ സാധ്യതാ പട്ടിക നല്കിയെന്നാണ് ആരോപണം. അതിനിടെ ഡല്ഹിയില് നടന്ന സംഭവവികാസങ്ങളില് സുധാകരനും അതൃപ്തിയുണ്ടെന്നാണ് മറുനാടന് ലഭിക്കുന്ന സൂചന. പ്രതിപക്ഷ നേതാവ് വിഡി സതീശനും എഐസിസി ജനറല് സെക്രട്ടറിയും ചേര്ന്ന് ചര്ച്ചകള് അട്ടിമറിച്ചുവെന്നാണ് സുധാകരന്റേയും വിലയിരുത്തല്. ഡല്ഹിയിലുള്ള എംപിമാരുമായി കോണ്ഗ്രസ് പുനഃസംഘടനയിലെ ചര്ച്ചകളാണ് സുധാകരന് ലക്ഷ്യമിട്ടത്. അവരുടെ അഭിപ്രായങ്ങള് കേള്ക്കുന്നില്ലെന്ന പരാതി ഉയര്ന്നിരുന്നു. ഇത് പരിഹരിക്കാനായിരുന്നു ഇടപെടല്. ഡല്ഹിയില് എത്തിയപ്പോള് കാര്യങ്ങള് മാറി മറിഞ്ഞു. എത്രയും വേഗം പട്ടിക നല്കണമെന്ന നിര്ദ്ദേശം എത്തി. ഇത് സുധാകരന്റെ താല്പ്പര്യത്തിന് വിരുദ്ധമായിരുന്നു. ഇതോടെ തയ്യാറാക്കിയ പട്ടിക ഹൈക്കമാണ്ടിന് കൈമാറി സുധാകരന് മടങ്ങിയെന്നാണ് ലഭിക്കുന്ന വിവരം. ഡല്ഹിയില് ചര്ച്ചകള് പൂര്ത്തിയാക്കി തിരുവനന്തപുരത്ത് എത്തി ചെന്നിത്തലയും ഉമ്മന് ചാണ്ടിയും തമ്മിലെ കൂടിയാലോചനയാണ് സുധാകരന് ലക്ഷ്യമിട്ടത്. ജനസമ്മതിയുള്ള നേതാക്കളെ ഗ്രൂപ്പ് നേതാക്കളുടെ പിന്തുണയോടെ നിയോഗിക്കാനായിരുന്നു പദ്ധതി. എന്നാല് ഡല്ഹിയിലെ ചര്ച്ചകളില് എല്ലാം മാറി മറിഞ്ഞു. സുധാകരനും വിഡി സതീശനും കെസി വേണുഗോപാലിനും പുറമേ പിടി തോമസും കൊടിക്കുന്നിലും ടി സിദ്ദഖും പങ്കെടുത്തു. എല്ലാ കാര്യങ്ങളിലും കെസിയും വിഡിയും യോജിച്ച നിലപാട് എടുത്തു. മറ്റുള്ളവര് അതിനെ പിന്തുണച്ചു. ഇതോടെ സുധാകരന്റെ തിരുവനന്തപുരത്തെ ചര്ച്ചയെന്ന മോഹം പൊലിഞ്ഞു. രാഹുല് ഗാന്ധിയെ കാണാന് സമയം കിട്ടിയത് പോലും വൈകിയാണ് സുധാകരന് മനസ്സിലാക്കിയത്. പാലക്കാട് ജില്ലയില് ഡിസിസി അധ്യക്ഷനായി എവി ഗോപിനാഥിനെ വയ്ക്കണമെന്ന് സുധാകരന് ആവശ്യപ്പെട്ടു. ഇതിനെ കെസിയും മറ്റുള്ളവരും എതിര്ത്തു. പാലക്കാട്ടെ പ്രശ്ന പരിഹാരത്തിന് എവിയെ അധ്യക്ഷനാക്കിയേ മതിയാകൂവെന്ന് സുധാകരന് പറഞ്ഞു. ഇത് വാക്കേറ്റത്തിന് പോലും കാരണമായെന്നാണ് റിപ്പോര്ട്ട്. കെ സി വേണുഗോപാലിന്റെ നിലപാടുകള്ക്ക് മുന്നില് ബാക്കിയെല്ലാം നിഷ്പ്രഭമാകുകയാണെന്ന പരാതി സുധാകരനും ഉണ്ട്. എ ഗ്രൂപ്പിനെയും ഐ ഗ്രൂപ്പിനെയും ഇല്ലാതാക്കി സ്വന്തം ഗ്രൂപ്പ് സ്ഥാപിക്കുന്നതിന്റെ ഭാഗമായാണ് ഇത്തരത്തില് ഒരു ലിസ്റ്റ് തയ്യാറാക്കിയതെന്നാണ് വിമര്ശനം. കോണ്ഗ്രസ്സിനെ നേരെയാക്കാന് ശപഥമെടുത്ത് അധികാരത്തിലേറിയ നേതാവാണ് സുധാകരന്. ഡല്ഹിയിലേക്ക് പുറപ്പെടും മുന്പ് ഉമ്മന് ചാണ്ടി, രമേശ് ചെന്നിത്തലയോടും വി ടി സതിശനോടും നേരില് കണ്ട് അഭിപ്രായവും ആരാഞ്ഞിരുന്നു. ഇവര്ക്കെല്ലാവര്ക്കും തൃപ്തികരമായ അതേ സമയം യുവാക്കള്ക്കും സ്ത്രീകള്ക്കും ദളിതര്ക്കും പ്രാതിനിത്യമുള്ള ഒരു നിഷ്പക്ഷമായ ഡിസിസി ഭാരവാഹിപ്പട്ടിക തയ്യാറാക്കുന്നതിന്റെ ഭാഗമായാണ് ഡല്ഹിക്ക് പോയത്. ഇതെല്ലാം ്അട്ടിമറിക്കപ്പെട്ടു. ഡല്ഹിയിലെത്തി എംപിമാരുമായി ചര്ച്ച ചെയ്ത് അവരുടെ താല്പ്പര്യം കൂടി പരിഗണിച്ചാവും പട്ടികയെന്നാണ് സുധകരന് ഉമ്മന് ചാണ്ടിക്ക് വാക്ക് നല്കിയത്. തിരിച്ചെത്തി പട്ടിക ഉമ്മന് ചാണ്ടിയെയും ചെന്നിത്തലയെയും കാണിച്ചതിന് ശേഷമേ പ്രഖ്യാപിക്കുവെന്നും സുധാകരന് പറഞ്ഞിരുന്നു. ഇത് അട്ടിമറിക്കപ്പെട്ടതിലാണ് സുധാകരന് അമര്ഷം. Stories you may Like